**MGT Körlevél 2023/11**  
**Új oktatási eszközök az endoszkópiában**

**Kedves Kollégák!**

Kedves endoszkópiát tanuló, endoszkópiát oktató és a szakképzésben aktívan résztvevő rezidensek, tutorok, grémiumvezetők!

Az MGT Endoszkópos Szekció vezetősége a Gasztroenterológiai grémiumvezetőkkel egyeztetve és velük egyetértésben az endoszkópos oktatás színvonalának javítása céljából az alábbi két oktatási eszköz bevezetését szorgalmazza a gasztroenterológiai szakképzésbe:

1. **Számítógépes szimulátorok alkalmazása.** Ezen szimulátorok az endoszkópiával még csak ismerkedők számára biztosítanak lehetőséget valós idejű, a humán anatómián alapuló endoszkópos képalkotás mellett az endoszkóppal történő manőverezés begyakorlására és a tájékozódási pontok felkeresésére, beazonosítására.  Betegtől, így a stressztől és az estleges szövődményektől mentes körülmények között tetszőleges számú ismétlésre van lehetőség, s a számítógép azonnal objektív visszajelzést ad a teljesítményről. Jelenleg négy helyen (Békéscsaba, Szeged, Székesfehérvár, Pécs) érhető el az országban olyan endoszkópos szimulátor, amely gasztroszkópia, kolonoszkópia, ERCP és EUH vizsgálatok szimulációjára gyakorlására ad lehetőséget. A vizsgálatok elvégzése gyakorlott oktató segítségével történik, melyek kijelölését és a gyakorlás technikai lebonyolítását az adott intézetek vezetője szervezi,

Az ő elérhetőségüket lásd alább:

Dr. Varga Márta, BMKK, dr Réthy Pál Tagkórház, 4. Belgyógyászat - 2. Gasztroenterológia, Békéscsaba, Gyulai út.18. <Tel:36/66/555-582>, mobil:+36304366675, email: [drvargamarta@gmail.com](mailto:drvargamarta@gmail.com) (gasztroszkópia, kolonoszkópia, ERCP)

Prof. Dr. Molnár Tamás, Szegedi Tudományegyetem, Belgyógyászati Klinika, Gasztroenterológiai Osztály, Szeged, Kálvária sgt. 57., mobil: +36703164997, email: [molnar.tamas@med.u-szeged.hu](mailto:molnar.tamas@med.u-szeged.hu) (gasztroszkópia, kolonoszkópia, ERCP, EUH)

· Prof. Dr. Madácsy László, Endo - Kapszula Magánorvosi Centrum, Székesfehérvár, Budai út 316, mobil: +36704149646, email: [madacsy.laszlo@endo-kapszula.hu](mailto:madacsy.laszlo@endo-kapszula.hu) (gasztroszkópia, kolonoszkópia, ERCP)

· Dr. Vincze Áron, Pécsi Tudományegyetem, [I.sz](https://urldefense.com/v3/__http:/I.sz__;!!OeZQUkXZ9iSfoKzpOA!sydgDkZvaef5hFizEg6dgVcywIXBNOjksC64qcxsP9cTkwRxp-RmdhJnwAnj7rIM2QaNKXTXwUs22iQUT9Wfrza72n4$). Belgyógyászati Klinika, Gasztroenterológiai Osztály, Pécs, Ifjúság út 13., mobil: +36309798674, email: [vincze.aron@pte.hu](mailto:vincze.aron@pte.hu) (gasztroszkópia, kolonoszkópia, ERCP)

2. A nemzetközi trendeknek megfelelően az endoszkópia képzési folyamatába javasoljuk a **kompetencia alapú oktatás bevezetését**. A szakvizsgához szükséges előírt vizsgálatszámok teljesítése, - amely számok jelentősen elmaradnak a nemzetközi követelményektől, de teljesítésük így is nehézségekbe ütközik - nem garancia arra, hogy a jelölt szakképzés során elsajátítja az önállóan, megfelelő minőségben végzett endoszkópos kompetenciát. Ezért az endoszkópos kompetencia mérésére alkalmas **hivatalos értékelési eszköz** (Direct Observation of Procedural Skills = DOPS) **bevezetését javasoljuk a szakképzés során mind a tanulási folyamatba integrálva mind a készségek ellenőrzésekor a gyakorlati képzőhelyen, az endoszkópos centrumban eltöltött gyakorlati oktatáskor és opcionálisan a gyakorlati vizsgáztatásban is.** A cél az, hogy a DOPS-t mindkét oldal megtanulja használni, és amennyiben a kezdeti tapasztalatok pozitívak a tanulás és a számonkérés is ezzel a módszerrel történjen.

2.1. Az **oktatáshoz javasolt hivatalos értékelési eszközök** (DOPS\_oktatáshoz\_gasztroszkopia.doc, DOPS\_oktatáshoz\_kolonoszkopia.doc) a jelölt technikai, operatív és szakmai tudását méri fel már a képzés során, s lehetőséget ad a hallgató számára a visszajelzésre, a fejlődésük követésére. Az objektív kritériumrendszer lehetővé teszi annak megítélését, hogy a hallgató mikor bocsátható szakvizsgára.   
Javasoljuk ezen értékelési eszközök rendszeres használatát a hallgató anyaintézetében, mégpedig 25 gasztroszkópiánként, illetve 25 kolonoszkópiánként 1-1 DOPS kitöltésével.  
Javasoljuk, hogy a III-as progresszivitási szintű centrumban a szakképzés során kötelezően eltöltendő 2 hónapos endoszkópos laborgyakorlat alatt, egyszerre 2 kolorektális szűrésre jogosult oktató összesen 5-5 gasztroszkópos és kolonoszkópos vizsgálatot értékeljen a DOPS segítségével. Javasoljuk, hogy a jelölt vizsgára bocsájtásakor a tutor és a grémiumvezető a DOPS segítségével értékelje, hogy a kolléga önálló endoszkópos munkavégzésre alkalmas-e. Ezt objektivan definiálhatjuk oly módon, hogy legalább a mért mutatók >60%-a „minimális felügyelet igénylő” és az „önálló vizsgálatra alkalmas” kategóriába essen, és ne szerepeljen mutató a „maximális felügyelet igénylő kategóriában”. Ezen túl a colonoscopos készséget jellemezve a coecum elérési arány >80% legyen. Javasoljuk, a DOPS rendszeres alkalmazását és ezen kritériumok rendszeres értékelését, hogy csak megfelelő endoszkópos készséggel rendelkező hallgatók szerezzenek szakvizsgát. Az is megfontolandó, hogy ezek az értékelő lapok is kerüljenek beadásra a vizsgára jelentkezéshez szükséges dokumentumokkal.

2.2. Javasoljuk, hogy a szakvizsga gyakorlati részén a **vizsgáztató a vizsgáztatáshoz javasolt hivatalos értékelési eszközök** (DOPS\_vizsgahoz\_gasztroszkopia.doc, DOPS\_vizsgahoz\_kolonoszkopia.doc) alkalmazásával mérje fel a jelölt gasztroszkópos és kolonoszkópos kompetenciáját. Későbbiekben megfontolandó, hogy a gyakorlati vizsga teljesítésének feltétele, hogy a jelölt valamennyi mutató vonatkozásában önálló munkavégzésre képes legyen.

Szeged, 2022.02.05.

|  |  |
| --- | --- |
| **Endoszkópos Szekció vezetősége**       Prof. Dr. Czakó László   Dr. Dubravcsik Zsolt  Dr. Gyökeres Tibor  Dr. Hritz István    Prof. Dr. Madácsy László  Dr. Szepes Zoltán  Dr. Vincze Áron | **Gasztroenterológiai grémiumvezetők**       Dr. Hritz István  Dr. Molnár Tamás  Dr. Papp Mária  Dr. Vincze Áron |

(Forrás: MGT Körlevél 2023/11 ~ Új oktatási eszközök az endoszkópiában; MGT Állandó Iroda 2023. február 6.)